Betty Mould-Iddrisu

**Betty Nah-Akuyea Mould-Iddrisu** (dem born am 22 March 1953) be Ghanaian lawyer den politician. A member of de National Democratic Congress (NDC), she be *Minister for Education* for Ghana insyd from 2011 to 2012, after e serve as Attorney General den *Minister for Justice* from 2009 to 2011. She be de first woman wey lead de Attorney General ein Office for Ghana insyd. Prior to politics, she head before as head of *Legal and Constitutional Affairs* at de Commonwealth Secretariat for London insyd.

Mould-Iddrisu be one of dem pippoe thought to be de likely nominee give Vice President of Ghana for de ticket of de National Democratic Congress (NDC) top. 

## Ein education
She get ein early education at Ghana International School den go Achimota School den Accra Academy give ein secondary education. She obtain a *bachelor's degree in law* (L.L.B) from de University of Ghana, Legon between 1973 den 1976. Ein academic qualifications dey include a Master's Degree wey she gain for 1978 insyd from de London School of Economics.   

## Ein career
For 2003 insyd, dem appoint Mould-Iddrisu de Director of de *Legal and Constitutional Affairs Division* of de Commonwealth Secretariat, an inter-governmental organisation wey dey comprise 53 member states wey dey base for London insyd. Sam of de highlights of ein time at de Secretariat dey include overseeing implementation of mandates for de area of transnational crime insyd, counter terrorism den international humanitarian law. She oversee de implementation of de Secretariats programmes for anti-corruption top, asset recovery den judicial ethics. In addition, she implement diverse legal programs thru judicial reforms, legislative drafting den building capacity for de legal field insyd for de Commonwealth insyd amongst odas.

She give advice to Heads of States, Ministers den dem frequently bell am upon to give high level advice to governments, politicians den civil society. She sanso dey advise member states for de areas of international law, constitutional law den human rights insyd den dey organize high level ministerial den senior officials meetings. She head de Secretariat Team of de Electoral Observer Group to de 2006 Ugandan Elections.

She act as In-house-Chief legal adviser to de Secretary General den Secretariat. For dat capacity insyd, she dey manage a team of lawyers from diverse backgrounds den be responsible give dey manage ein divisional budget den sourcing give extra budgetary resources. She sanso dey assist de Secretary General den ein two Deputies for management of de Secretariat insyd den dey represent de secretariat at Tribunals den Courts. Between 1990 den 2000, at a time she dey fulfill ein duties at de London-based Commonwealth Secretariat, she teach at de law faculty of University of Ghana, sanso dey publish various papers den articles on intellectual property. 

## Politics

### Attorney-General of Ghana
Dem swear in Mould-Iddrisu for February 2009 insyd as de *Minister of Justice and Attorney General* by President John Evans Atta Mills, President of de Republic of Ghana. She be de first female wey dem appoint am to dat role for Ghana insyd.  

### Resignation
Mould-Iddrisu resign from de government for January 2012 insyd plus reasons she no tell de public. President Mills accept resignation of Mould-Iddrisu, de next day. Dis be few days after de President sack ein successor as Attorney-General. She dey under pressure for relation insyd to a case while she dey serve as de Attorney-General. Dem succeed am at de Education Ministry by Enoch Teye Mensah. 

### Opinion for State of Affairs top for Ghana insyd
For July 2023 insyd, she interrogate de importance of de Office of Special Prosecutions, wey e suggest dat dem set am up by de National Patriotic Party (NPP) government to go after people dem disagree plus politically. She sanso add dat lessens de power of de office of de Attorney General. 

## Ein life matter
Betty Mould-Iddrisu marry to former Minister of Defence Mahama Iddrisu den be de elder sister of Alex Mould, wey be a former chief executive officer of Ghana National Petroleum Corporation. 

## Make you sanso see

* List of Mills government ministers

## References